0059.xml
ملائشیا کی خاتون ڈاکٹر نے داعش کے جنگجو کے ساتھ شادی کر لی
دبئی ۔23 نومبر (اے پی پی) ملائشیا کی خاتون ڈاکٹر نے داعش کے جنگجو کے ساتھ شادی کرلی۔عرب ٹی وی کے مطابق داعش کے جنگجو معمول کے مطابق بیرون ملک سے تنظیم میں شامل ہونے والی لڑکیوں سے شادیاں رچاتے اور میدان جنگ کے ساتھ ساتھ اپنے خاندانی سلسلے کو آگے بڑھانے کی بھی کوشش کرتے ہیں۔ ان دنوں سوشل میڈیا پرایک ملائیشیا کی ایک خاتون ڈاکٹر کی ڈائری کا چرچا زبان زد عام ہے۔ شمس کے نام سے مشہور یہ کوئی عام خاتون نہیں بلکہ ایک میڈیکل ڈاکٹر ہے جو گذشتہ فروری میں اپنا ملک اور خاندان چھوڑ کر شام میں داعش کے جنگجوؤں کی طبی امداد کے لیے الرقہ پہنچی۔ شام آنے کے بعد وہ داعش میں شامل ہو گئی جہاں اس کی ایک مراکشی جنگجو کے ساتھ شادی بھی انجام پا چکی ہے۔خاتون ڈاکٹر "شمس" ہی کے نام سے سوشل میڈیا پر متحرک ہے اور وہ روزمرہ کی بنیاد پر ایک ڈائری کی شکل میں اپنا اسٹیٹس اپ ڈیٹ کرتی ہے۔ ابو البراء سے اس کا نکاح گذشتہ اپریل میں ہو گیا تھا مگر دوں وں ایک دوسرے کے لیے اجنبی ہیں۔ ابو البرا (جہادی نام) کی مادری زبان عربی ہے اور وہ انگریزی بھی سمجھتا ہے تاہم وہ روانی کے ساتھ بول نہیں سکتا۔ اسی طرح اس کی ملائشین اہلیہ انگریزی، ہندی اور اردو جانتی ہے لیکن عربی زبان بول سکتی ہے اور نہ ہی سمجھتی ہے
APP
23.11.14
0059p.xml
ملائشیا کی خاتون ڈاکٹر نے داعش جنگجو کے ساتھ شادی کر لی  ڈاکٹر شمس گزشتہ برس میں جنگجوؤں کی طبی امداد کیلئے شام پہنچی اور تنظیم میں شامل ہو گئی
دبئی (اے پی پی ) ملائشیا کی خاتون ڈاکٹر نے داعش جنگجو کے ساتھ شادی کر لی ۔ عرب ٹی وی کے مطابق ڈاکٹر شمس گزشتہ برس شام میں داعش جنگجوؤں کی طبی امداد کیلئے رقا پہنچی تھی۔بعد ازاں شمس داعش میں شامل ہو گئی اور اب اس نے ایک مراکشی جنگجو ابوالبرا سے شادی کر لی ہے ۔ملائشین خاتون سوشل میڈیا پر شمس کے نام سے متحرک ہے اور روزانہ اپنا سٹیٹس اپ ڈیت کرتی ہے ۔شمس کا کہنا ہے کہ وہ جلد ہی جنگ میں براہ راست حصہ لے گی ۔ واضح رہے کہ داعش جنگجو بیرون ملک سے آکر تنظیم میں شامل ہونے والی لڑکیوں سے شادیاں کر لیتے ہیں۔
daily_dunya
24.11.14